Goin' In

"Goin' In" (בעברית: "להיכנס") הוא סינגל שהוקלט על ידי הזמרת האמריקאית ג'ניפר לופז, בשיתוף הראפר פלו ריידה, מתוך הפסקול, Step Up Revolution: Music from the Motion Picture, שיצא עבור הסרט "סטפ אפ 4: מהפכה". השיר יצא לאור ב-8 ביוני 2012, כסינגל הראשון מתוך הפסקול.

השיר הגיע אל המקום הראשון במצעד שירי הדאנס קלאב, השלישי במצעד שבפלנדריה, והרביעי במצעד שבוולוניה.

 רקע וכתיבה 
את השיר כתבו מייקל וורן, ג'מע'ל ליזבי, ג'וזף אנג'ל, סבסטיאן קול, דוד קויניונס וטרמר דילארד והוא הופק על ידי גון רוק וקוק הארל. השיר צורף גם לאלבום הלהיטים הראשון של לופז, שיצא באותה התקופה, Dance Again... The Hits.

לופז הופיעה לראשונה עם השיר בגמר של תוכנית הטלוויזיה האמריקאית, אמריקן איידול. ההופעה התקיימה ב-23 במאי 2012, וכששרה את השיר הזה, החליטה לופז גם לשיר קטעים מתוך שיתוף הפעולה, "Follow the Leader".

 וידאו קליפ 
הווידאו קליפ המלא של השיר צולם ביוני 2012. והוא בוים על ידי אייס נורטון. פלו ריידה אמר על הקליפ: "אני הייתי ליד למבורגיני בקליפ, זה היה שונה מאוד, ישנה סצנה בה אני רץ על הליכון, ושר את השורות שלי בשיר. לסיכום, הקליפ שונה מאוד ממה שעשיתי עד היום, וזה הדבר הטוב שבו."

הקליפ נפתח כאשר לופז נושפת על שן-ארי כשהשפתיים שלה מכוסות בקריסטלים, וכשהנבגים של הצמח עפים באוויר, הם הופכים לאבק כוכבים. לאחר מכן היא לובשת שכמייה ורודה בוהקת ומוקפת בזאבים לבנים. בין לבין לייזרים מאירים לכל כיוון, צבעי ניאון נשפכים בכל מקום, רקדנים חובטים בקירות צבעוניים, אנשים מתופפים בתופים, ומעיפים אחד על השני חול צבעוני.

נכון לאפריל 2020, מונה הצפיות של הקליפ עומד על כ-250 מיליון צפיות, דבר אשר הופך אותו ל-11 הנצפה ביותר של לופז.

 מיקומי שיא 
השיר זכה להצלחה נאה במצעדים והצליח בשיאו לכבוש את פסגת מצעד שירי הדאנס קלאב.

 היסטוריית יציאות 
 מדינה תאריך פורמט חברת תקליטים אוסטרליה 8 ביוני 2012 הורדה דיגיטלית דה איילנד דף ג'אם מיוזיק גרופ צרפת שוודיה פורטוגל ניו זילנד לוקסמבורג פינלנד אוסטריה שווייץ ברזיל יוון בולגריה בלגיה צ'ילה ארגנטינה דנמרק יפן נורווגיה הולנד איטליה ספרד קנדה 12 ביוני 2012 מקסיקו ארצות הבריתאיילנד ארצות הברית 18 ביוני 2012 רדיו קצבי ומיינסטרים בריטניה 8 ביולי 2012 הורדה דיגיטלית מרקורי ארצות הברית 10 ביולי 2012הורדה דיגיטלית - רמיקסים איילנדפורטוגל13 ביולי 2012דה איילנד דף ג'אם מיוזיק גרופנורווגיהניו זילנדהולנדלוקסמבורגיפןאיטליהאירלנדיווןפינלנדדנמרקבלגיהאוסטרליהבריטניה22 ביולי 2012מרקורי גרמניה 27 ביולי 2012 הורדה דיגיטלית דה איילנד דף ג'אם מיוזיק גרופ

 קישורים חיצוניים 

 הערות שוליים 

קטגוריה:שירי ג'ניפר לופז
קטגוריה:שירי פלו ריידה
קטגוריה:שירים באנגלית
קטגוריה:שירים מסרטי קולנוע
קטגוריה:שירים שהוקלטו באולפני ההקלטות של הנסון
קטגוריה:סינגלים בהוצאת איילנד רקורדס